Zhantas/Cleaned-Uzbek_Wikipedia huggingface dataset:
Goʻzal Ismatova

|}
Goʻzal Odiljon qizi Ismatova (tugʻ. 1996-yil 3-yanvar, Zomin tumani, Jizzax viloyati, Oʻzbekiston — 2021-yil 22-fevral) — oʻzbek bokschisi, ogʻir vaznda ishtirok etgan. 2014-2017-yillarda Oʻzbekiston chempioni boʻlgan va 2017-yilda boks boʻyicha ayollar oʻrtasidagi Osiyo chempionatida gʻolib chiqdi.

 Biografiya 
Goʻzal Ismatova 2017-yilda Jizzax olimpiya zaxiralari kollejini tamomlab, boks bilan shugʻullangan. 2017-yilda Jizzax davlat pedagogika institutining jismoniy tarbiya fakultetiga oʻqishga kirgan. U 2021-yil 22-fevralda saraton kasalligidan vafot etdi.

 Sport faoliyati 
Goʻzal sport ustasi murabbiyi Gʻayrat Karimov rahbarligida boks bilan shugʻullana boshlagan. 2013-yilda viloyat chempionatida birinchi oʻrinni egallagan, 2014-yilda esa mamlakat chempionatida respublika chempioni boʻlgan. 2015-2017-yillarda boks boʻyicha Oʻzbekiston chempioni boʻlgan.

2015-yili Ulanchabda (Xitoy) ayollarning boks bo‘yicha o‘rtasida bo‘lib o‘tgan Osiyo chempionatida u finalda xitoylik bokschi Van Shijinga yutqazib, kumush medalni qoʻlga kiritdi. 2016-yilda Ostonada (Qozogʻiston) ayollarning boks bo‘yicha o‘rtasida bo‘lib o‘tgan Jahon chempionatida u muvaffaqiyatsiz ishtirok etib, ochilish jangida xitoylik bokschi Van Shijinga yutqazib qoʻydi. 2017-yilda Xoshiminda (Vyetnam) ayollarning boks bo‘yicha o‘rtasida bo‘lib o‘tgan Osiyo chempionatida u final uchrashuvida vetnamlik bokschi Ti Tran Nini magʻlub etib, qitʼa chempioniga aylandi.

2018-yilda Nyu-Dehlida (Hindiston) ayollarning boks bo‘yicha o‘rtasida bo‘lib o‘tgan Jahon chempionatida u chorak finalda rossiyalik bokschi Kristina Tkachevaga yutqazib qoʻydi.

 

Turkum:Oʻzbekistonlik ayol bokschilar
Oʻzbekistondagi greklar

Oʻzbekistondagi greklar — Oʻzbekistonda 9 000 ga yaqin etnik greklar yashaydi. Oʻzbekistondagi greklar 1940-yillarda Rossiyadan kuch bilan deportatsiya qilinganlar hamda Gretsiyadan qochgan siyosiy qochqinlardan iborat.

Qadimda mamlakat janubi ellinistik salavkiylar qirolligining bir qismi boʻlgan, ammo u yerdagi bir nechta yunon jamoalari oʻsha paytdayoq mahalliy aholiga singib ketgan.

Ikkinchi jahon urushidan oldin Oʻzbekistonda 30 000 ga yaqin greklar yashagan va Gretsiyadagi fuqarolar urushi va Gretsiya Demokratik Armiyasi magʻlubiyatidan keyin yana 11 000 kishi kelgan. 1960-yillarda ularning soni 40 000 dan yuqori boʻlgan. Asosiy sabab — Sovuq urush tugaganidan keyin Gretsiyaga emigratsiya boʻlib, qonunlar Gretsiya fuqarolik urushidan keyin siyosiy sabablarga koʻra surgun qilingan barcha etnik greklarning qaytishiga ruxsat bergan. Mamlakatdagi eng katta grek jamiyati poytaxt Toshkent shahrida joylashgan boʻlib, u yerdagi siyosiy qochqinlarning aksariyati Sovet hukumati tomonidan koʻchirilganGreeks in Uzbekistan.

Etnik greklarni ifodalovchi eng muhim tashkilot Toshkent grek madaniyati uyushmasidir. Ushbu tashkilot faoliyati grek tilini oʻqitish va grek raqslari va musiqasini oʻrgatishni oʻz ichiga oladiGreece MFA:Greek community in Uzbekistan.

 Tanliqli shaxslar 
 Vasilis Hatzipanagis — 1970 va 1980-yillarda Iraklis jamoasidagi futbolchi
 Lefteris Pantazis — yunon qoʻshiqchisi
 Elena Tornikidou — sobiq basketbolchi
 Evangelos Goussis — avstraliyalik kikbokschi
 Dimitris Papadopulos — yunoncha sobiq professional futbolchi
 Yannis Mandzukas — futbolchi

 

Turkum:Oʻzbekistondagi etnik guruhlar
Kojedo

Kojedo ( кор. 거제도 ,巨濟島, Geojedo , Kŏjedo ) bir orol Yaponiya dengizining qirg'oqlaridagi orol bo'lib, Koreya yarimoroli janubiy qirg'oqlarida va Janubiy Koreyaga qarashli Pusan shaxriga yaqin joyda joylashgan. Janubiy Koreyadagi ikkinchi yirik orol (383,44 km²) . Orolning asosiy aholi punkti - Koje shahri hisoblanadi.

 Tarixi 
Koreya urushi paytida orolda Shimoliy Koreya va Xitoy harbiy asir askarlari uchun "No76" kontslageri mavjud edi. 1952 -yil 7-mayda Amerika qoʻshinlarining vatanga qaytishiga toʻsqinlik qilishga urinishidan soʻng harbiy asirlar qoʻzgʻolon koʻtarib, lager boshligʻi general F. Doddni asirga oldilar va sud qildilar . Sovet iga ko'ra, qo'zg'olonni bostirish paytida Amerika qo'shinlari tanklardan foydalangan, shuningdek, bir necha bor kimyoviy qurol ishlatgan Война в Корее, 1950—1953. — СПб.: Полигон, 2003. . 2010-yildan buyon Janubiy Koreya bilan 8,2 km lik koʻprik-tunnel orqali bogʻlangan.

 Eslatmalar (tahrirlash) 

Turkum:Yapon dengizi orollari
Turkum:Koreya Respublikasi orollari
Orzubek Shoimov

Orzubek Akbarovich Shoimov (tugʻ. 1987- yil 25-sentabr, Guliston) — oʻzbek bokschisi, eng yengil vazn toifasi vakili. 2003—2013-yillarda boks boʻyicha Oʻzbekiston terma jamoasi safida ringga chiqqan, Osiyo chempionati kumush medali sovrindori, koʻplab xalqaro ahamiyatga ega turnirlar gʻolibi va sovrindori , Londonda boʻlib oʻtgan yozgi Olimpiya oʻyinlari ishtirokchisi.

 Hayoti 
Orzubek Shoimov 1987-yil 25-sentyabrda Oʻzbekiston SSR Sirdaryo viloyatining Guliston shahrida tugʻilgan.

 Martaba 
Shoimov xalqaro miqyosdagi ilk jiddiy muvaffaqiyatiga 2003-yilgi mavsumda Oʻzbekiston terma jamoasi safiga qoʻshilgan va Budapeshtda boʻlib oʻtgan kadetlar oʻrtasidagi jahon chempionatida ishtirok etib, bronza medalini olib kelgan va eng yengil vazn toifasida birinchi oʻrinni egallagan.

2005-yilda u pok vazn toifasiga chiqdi va Pokistonda oʻtkazilgan oʻsmirlar oʻrtasidagi Osiyo chempionatida kumush medalni qoʻlga kiritdi.

2006-yildan beri Orzubek kattalar darajasida chiqish qiladi. U Plevendagi Strandja yodgorligi va Frankfurtdagi Brandenburg kubogida gʻolib chiqdi, Dohadagi Osiyo oʻyinlarida ishtirok etdi va chorak final bosqichida moʻgʻulistonlik Enkhbatyn Badar-Ugan tomonidan toʻxtatildi.

2007-yilda Ulan-Batorda boʻlib oʻtgan Osiyo chempionatida kumush medalni qoʻlga kiritgan boʻlsa, Chikagodagi jahon chempionatida sovrindorlar qatoriga kira olmadi — u dastlabki bosqichda mavrikiyalik Bruno Juliega yutqazib qoʻydi.

2009-yilda Bokuda boʻlib oʻtgan AIBA prezidenti kubogida gʻalaba qozongan, xususan, finalda irlandiyalik Jon Jo Nevinni.

2010-yilgi tanaffusdan soʻng Shoimov Oʻzbekiston boks terma jamoasining asosiy tarkibiga qaytdi. U Mariupoldagi Makar Mazai memorialida va Xelsinkidagi Gee-Bee xalqaro turnirida eng yaxshi boʻldi, Yamboldagi Strandja memorialida kumush medalni qoʻlga kiritdi va hal qiluvchi final uchrashuvida bolgariyalik Detelin Dalaklievga yutqazib qoʻydi. Guanchjoudagi Osiyo oʻyinlarida chorak finalga chiqdi.

2011-yilda Shoimov Sankt-Peterburgda boʻlib oʻtgan gubernator kubogida kumush medalni qoʻlga kiritdi va Bokudagi jahon chempionatida ishtirok etdi va chorak finalda Jon Jo Nevinga yutqazib qoʻydi.

2012-yilda Orzubek Halledagi Kimyo kubogida olingan kumush mukofotni oʻz rekordini qoʻshdi. Ozarbayjonning „Baku Lights“ jamoasi tarkibida Butun jahon boks seriyasi uchrashuvida ishtirok etdi. Bir qator muvaffaqiyatli chiqishlari tufayli u Londondagi Yozgi Olimpiya oʻyinlarida mamlakat sharafini himoya qilish huquqini qoʻlga kiritdi, ammo 56 kg vazn toifasidagi dastlabki jangda u 7:13 hisobida braziliyalik Robenilson di Jezusga magʻlub boʻldi va darhol medallar uchun kurashni tark etdi.

2013-yilda Toshkentda boʻlib oʻtgan Oʻzbekiston chempionatida u yengil vazn toifasida finalda Murodjon Ahmadalievga imkoniyatni boy berib, ikkinchi oʻrinni egallagan edi.Po materialam bazi dannix amateur-boxing.strefa.pl.

 

Turkum:Yashayotgan insonlar
Turkum:1987-yilda tugʻilganlar
Turkum:Oʻzbekiston bokschilari
Turkum:Alifbo boʻyicha bokschilar
Yangihayot (Kogon tumani)

Yangi hayot (avvalgi nomi — Suxor) — Oʻzbekistonning qadimiy qishloqlaridan biri. Aholi punkti Buxoro viloyati Kogon tumanida joylashgan. Sobiq Shoʻrolar davrida qishloqning nomi Suxordan Yangi hayotga oʻzgartirilgan. Hozirda qishloqda Suxor mahalla fuqarolar yigʻini joylashgan. Aholisi 2515 kishi (2015-yil).

Suxor qishlogʻida taxminan 1287-yilda naqshbandiya tariqatining yirik namoyondalaridan biri Sayyid Mir Kulol tavallud topgan, yashagan va 1370-yilda vafot etgan. Sayyid Mir Kulol qabri ham shu yerda joylashgan boʻlib, Respublikaning diqqatga sazovor joyi sifatida davlat himoyasiga olingan.

Ushbu qishloqdagi tepalikda Boboyi Samosiyning eng yetuk muridlari, shogirdlari va izdoshlaridan biri Muhammad Soʻfiyning ham qabri joylashgan. XVI asrda u kishining qabri oldida Qulbobo koʻkaldosh mablagʻlari evaziga masjid bunyod etilgan.

1930-yilda Yangi hayot qishlogʻida mashina-traktor stansiyasi tashkil etilgan.

 

 
 
 

Turkum:Kogon tumanidagi qishloqlar
Toʻlqin Qilichev

Toʻlqin Qilichev Maxmurovich (tugʻ. 1983-yil 24-fevral, Zafarobod, Oʻzbekiston) — oʻrta vazn toifasidaishtirok etgan oʻzbek professional bokschisi, Oʻzbekiston Respublikasida xizmat koʻrsatgan murabbiy (2019).

 Tarjimai holi 
Toʻlqin Qilichev 1983 -yil 24-fevralda Oʻzbekistonning Zafarobod shahrida tugʻilgan. 1995-yilda Jizzax shahriga koʻchib oʻtgan va u yerda boks bilan shugʻullangan. 1997-yil Chirchiq shahar viloyat taʼlim va fan boʻlimiga oʻqishga kirib, uni 2002-yilda tamomlagan. 2002-yildan 2004-yilgacha SSKAda ishlagan. Xizmatdan soʻng Oʻzbekiston davlat jismoniy tarbiya institutiga oʻqishga kirib, uni 2008-yilda tugatgan (2010-2012-yillarda magistraturada tahsil olgan). Boks boʻyicha oʻsmirlar oʻrtasida Oʻzbekiston chempionati sovrindori (2000) va boks boʻyicha oʻsmirlar oʻrtasidagi Oʻzbekiston chempionati finalchisi boʻlgan(2001).

2005-yildan 2007-yilgacha u Yevgeniy Peshexonovni magʻlub etib, professional boksdagi debyutini oʻtkazdi. Umuman olganda, u professional ringda 8 ta jang oʻtkazgan.

Qilichev Murabbiylik faoliyatini 2009-yilda Chirchiq shahar RUORe jamoasida boshlagan. 2011-yilda boks boʻyicha oʻsmirlar oʻrtasida Oʻzbekiston terma jamoasiga murabbiylik qilgan. 2014-yilda u shu kungacha shugʻullanayotgan Oʻzbekiston terma jamoasiga bosh murabbiy boʻldi. 2015-yildan parallel ravishda u klub yopilguniga qadar WSB Uzbek Tigers bosh murabbiyi sifatida ishlagan.

U Isroil Madrimov, Murodjon Ahmadaliyev, Bahodir Jalolov, Elnur Abduraimov, Qudratillo Abduqahhorov, Sanjar Tursunov va boshqa mashhur sportchilarni tarbiyalagan.

2024-yil 8-avgust kuni Hasanboy Doʻsmatovning Parij olimpiadasida qoʻlga kiritgan oltin medalini nishonlash vaqtida yurak hurujiga uchragan. Buyuk Britaniya terma jamoasi shifokorlari – Harj Singh va Robbie Lillis Qilichevga birinchi yordamni koʻrsatishgan.

 Mukofotlari va unvonlari 
 Boks boʻyicha sport ustasi
 Oʻzbekiston Respublikasida xizmat koʻrsatgan sport ustozi (2019)
 I darajali „Sogʻlom avlod uchun“ ordeni (2021)
 „Shuhrat“ medali (2022)
 2024-yilda Doʻstlik ordeni berilgan.
 

Turkum:Yashayotgan insonlar
Turkum:Oʻzbekiston bokschilari
Turkum:Oʻzbekiston davlat jismoniy tarbiya va sport universiteti bitiruvchilari
Link

Link:

 Kishilar 
 Link (qoʻshiqchi) (1964-yilda tugʻilgan) — amerikalik qoʻshiqchi.
 Link Neal (1978-yilda tugʻilgan) — amerikalik qiziqchi va YouTuber.
 Link Wray (1929—2005) — amerikalik gitarachi.

 Fan va texnologiya 
 Gipermurojaat
 link (Unix)
 — HTML elementi.
 Links — veb-brauzer.

 Boshqalar 
 Link (oʻlchov birligi)
Go, Dog. Go!

Go, Dog. Go! bolalar uchun moʻljallangan Amerika-Kanada kompyuter-animatsion teleserialidir. Serial gʻoyasi 1961-yilda yozilgan P. D. Eastman qalamiga mansub Go, Dog. Go! kitobiga asoslangan. Shuningdek, ushbu multserial Netflix orqali tarqatilgandir.

 Ovoz berganlar 
 Michela Luci — Tag Barker
 Callum Shoniker — Scooch Pooch
 Katie Griffin — Ma Barker
 Martin Roach — Paw Barker
 Tajja Isen — Cheddar Biscuit
 Lyon Smith — Spike Barker
 Smith — Gilber Barker
 Judy Marshank — Grandma Marge Barker
 Patrick McKenna — Grandpaw Mort Barker
 Linda Ballantyne — Lady Lydia
 Ballantyne — Sgt Pooch
 Joshua Graham — Sam Whippet
 Zarina Rocha — Kit Whiserton
 Deven Mack — Fetcher
 David Berni — Frank
 Gerard McCarthy — Leo
 Anand Rajaram — Beans
 Julie Lemieux — Hattie
 Danny Smith — Yellow
 Paul Buckley, Reno Selmser va Zoe D’Andrea — Barkapellas

 

 
 
 
 

Turkum:AQSh teleseriallari
Turkum:Kanada teleseriallari
Turkum:Animatsion teleseriallar
Turkum:Netflix das
Turkum:Ingliz tilidagi televizion shoular
Turkum:2020-yillar teleseriallari
Turkum:2020-yillar animatsion teleseriallari
Nodir Jumayev

Nodir Hosiyatovich Jumayev (tugʻ.1976-yil 18-fevral, Toshkent) — oʻzbek moliyachisi, iqtisod fanlari doktori, professor, Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosihttps://www.lex.uz/ru/docs/5111964.

 Hayoti 
Nodir Jumayev 1976-yil 18-fevralda Toshkent shahrida tugʻilgan. 1997-yilda Toshkent moliya institutini tugatgan, 2001-yilda esa Oʻzbekiston Respublikasi Bank-moliya akademiyasini tamomlagan. Oʻzbek, ingliz va rus tillarini yaxshi biladi.

1996—2002-yillarda Markaziy bankda yetakchi iqtisodchi, boshqarma boshligʻi, soʻngra boshqarma boshligʻi lavozimlarida ishlagan.

2002—2006-yillarda Toshkent moliya instituti dotsenti, kafedra mudiri.

2005—2009-yillarda Bank-moliya akademiyasi ilmiy ish professori.

2009—2010-yillarda Nodir Jumayev Jahon iqtisodiyoti va diplomatiya universitetining moliya-xoʻjalik faoliyati boʻyicha prorektori lavozimida ishlaganhttps://www.internauka.org/authors/zhumaev-nodir-hosiyatovich. 2010-yilda Oliy Majlis Qonunchilik palatasining Mehnat va ijtimoiy masalalar qoʻmitasi raisi lavozimida ishlagan.

2010—2012-yillarda Toshkent davlat iqtisodiyot universiteti rektori, 2012—2015-yillarda esa Jahon iqtisodiyoti va diplomatiya universiteti rektori lavozimlarida ishlagan.

2017-yildan Oʻzbekiston Respublikasi Bank-moliya akademiyasi professori.

2020-yilda Oʻzbekiston Respublikasi Oliy Majlisi Qonunchilik palatasi deputati etib saylangan. Tadbirkorlar va ishbilarmonlar harakati – Oʻzbekiston Liberal-demokratik partiyasi fraksiyasi a’zosi. Xalqaro ishlar va parlamentlararo aloqalar qoʻmitasi aʼzosi.

 

Turkum:Oʻzbekiston Respublikasi Oliy Majlisining deputatlari
Turkum:Toshkentda tugʻilganlar
Turkum:Kishilar
Turkum:Yashayotgan insonlar
Turkum:1976-yilda tugʻilganlar
Turkum:18-fevralda tugʻilganlar
Texnopark (metro bekati)

thumb|270px|Do'stlik-2 stansiyasining qurilishidan avvalgi ko'rinishi
Doʻstlik-2, rasman 1-bekat —Toshkent metropoliteni Yerusti halqa yoʻlining oxirgi bekati. 1-oktyabr 2017-yil Doʻstlik-2—Qoʻyliq navbatida qurilishi boshlangan. 3-fevral 2020-yilda qurib bitkazildi. 30-avgust 2020-yilda foydalanishga topshirildi.

 Galereya 

 

Turkum:2020-yilda ochilgan temiryoʻl bekatlari
Turkum:2020-yilda Oʻzbekistonda tashkil etilganlar
Yashnobod (metro bekati)

Yashnobod, rasman 2-bekat — Toshkent metropoliteni Yerusti halqa yoʻli bekatlaridan biri. 1-oktyabr 2017-yilda qurila boshlangan. Yashnobod tumanida joylashgan. 3-fevral 2020-yilda qurilishi tugallangan. 30-avgust 2020-yilda foydalanishga topshirildi.

 Galereya 

 

Turkum:2020-yilda ochilgan temiryoʻl bekatlari
Turkum:2020-yilda Oʻzbekistonda tashkil etilganlar
Tuzel (metro bekati)

Tuzel (3-bekat) — Toshkent metropoliteni Yerusti halqa yoʻli bekatlaridan biri. 1-oktyabr 2017-yilda qurilishi boshlangan. Yashnobod tumanida Ohangaron yoʻli, Birlashgan, Cho’lpon, Beshariq ko’chalari kesishmasida joylashgan. 3-fevral 2020-yilda qurib bitkazilgan. 30-avgust 2020-yilda foydalanishga topshirildi.

 

Turkum:2020-yilda ochilgan temiryoʻl bekatlari
Turkum:2020-yilda Oʻzbekistonda tashkil etilganlar
Rohat (metro bekati)

Rohat, rasman 5-bekat — Toshkent metropoliteni Yerusti halqa yoʻli bekatlaridan biri. 1-oktyabr 2017-yilda Doʻstlik-2—Qoʻyliq navbatida qurilishi boshlangan. 3-fevral 2020-yilda qurib bitkazildi. 30-avgust 2020-yilda foydalanishga topshirildi.

 Taftish 

2024-yilning 4-yanvar kuni Senatining Mudofaa va xavfsizlik masalalari qoʻmitasi tomonidan olib borilgan dastlabki oʻrganishlar „Toshkent metropoliteni“ DUKga qarashli metropolitenning ayrim bekatlari, xususan, „Oʻzbekiston temir yoʻllari“ AJ tomonidan yer usti metrosining Rohat bekatida oʻrnatilgan eskalatorlar ishdan chiqqanini aniqlaydi. Shulardan kelib chiqib masʼul tuzilmalarni jalb qilib eskalator va liftlarni ishlatish choralarini koʻrish hamda amalga oshirilgan ishlar haqida maʼlumot taqdim etishni soʻrab, „Oʻzbekiston temir yoʻllari“ AJ boshqaruv raisi va Toshkent shahar hokimiga rasmiy xat joʻnatadi.

thumb|280px|Platformaga chiqish eskalatori

 

Turkum:2020-yilda ochilgan temiryoʻl bekatlari
Turkum:2020-yilda Oʻzbekistonda tashkil etilganlar
Yangiobod (metro bekati)

Yangiobod, rasman 6-bekat — Toshkent metropoliteni Yerusti halqa yoʻli bekatlaridan biri. 1-oktyabr 2017-yilda Doʻstlik-2—Qoʻyliq uchastkasida qurilishi boshlangan. 3-fevral 2020-yilda qurib bitkazildi. 30-avgust 2020-yilda foydalanishga topshirildi.
 

 

Turkum:2020-yilda ochilgan temiryoʻl bekatlari
Turkum:2020-yilda Oʻzbekistonda tashkil etilganlar
Qoʻyliq (metro bekati)

Qoʻyliq — Toshkent metropoliteni Yerusti halqa yoʻli Texnopark — Qipchoq uchastkasining 7-bekati. 1-oktyabr 2017-yilda qurilishi boshlangan.3-fevral 2020-yilda qurib bitkazildi. 30-avgust 2020-yilda foydalanishga topshirildi. 

 

Turkum:2020-yilda ochilgan temiryoʻl bekatlari
Turkum:2020-yilda Oʻzbekistonda tashkil etilganlar
Navroʻza Biynazova

Navroʻza Neʼmatullaevna Biynazova — oʻzbek jurnalisti, rassomi, aktrisasi va ssenariy muallifihttps://ru.unionpedia.org/i/Navruza_Biynazova. Oʻzbekiston Milliy teleradiokompaniyasida katta muharrir boʻlib ishlaganhttps://ru.unionpedia.org/i/Navruza_Biynazova. Ayni paytda esa Oʻzbekistondagi eng yirik xususiy telekanal ZOʻR TV bosh muharriri. Bir qator teledasturlarning muallifi va boshlovchisi. Hujjatli va badiiy filmlar, seriallar uchun ssenariylar yozadi. 1992-yilda Oʻzbekiston Milliy universitetini tamomlagan. 2004-yilda Toshkent davlat sanʼat instituti dramaturgi. 2004-yil Oʻzbekiston Respublikasining „Shuhrat“ Davlat mukofoti sovrindori.

 Mehnat faoliyati 

 1995 — 1997 — Oʻzbekiston Milliy teleradiokompaniyasi (MTRK) Xalqaro dasturlar direksiyasi muharriri;
 1997-yil — Oʻzbekiston Milliy teleradiokompaniyasi „Xalqaro“ bosh tahririyati muharriri;
 1997-yil — MTRK „Doʻstlik“ axborot-maʼrifiy direksiyasi muharriri;
 1998-yil — MTRK „Yoshlar“ telekanali muharriri;
 1999-yil — MTRK „Xalqaro“ telekanali katta muharriri;
 2004 — 2015-yillar NTR telekanali „Sport“ davlat unitar korxonasi katta muharriri.

2017-yildan beri „ZOR“ telekanali „Vodiy sadosi YOTRK“ MChJ bosh muharriri.

 Filmografiya 

 „Kinoga 100 yil“ hujjatli filmi (1996) — muharrir

 „Men xohlayman“ badiiy filmi (1997) — aktrisa

 „Shaytanat“ — „Jinlar qirolligi“ teleseriali (1999) — aktrisa, IFF „Qonun va tartib va jamiyat“ (2000) — Rossiya

 „Darveshlar“ musiqiy badiiy filmi (2000) — ssenariy muallifi

 „Takdir“ badiiy filmi (2003) — ssenariy muallifi

 „Qurgʻilik“ badiiy filmi (2005) — ssenariy muallifi, IFF ijodiy parvozi diplomi, Start IFF — Baku, Ozarbayjon

 "

 „Fared 1“ badiiy filmi (2008) — ssenariy muallifi

 „Oy qiyshiq sharqiy hovli“ badiiy filmi (2008), IFF „Moskva premyerasi“ (2009)

 „Charlz Uchqoʻrgʻon“ („Challari“) badiiy filmi (2009) — ssenariy muallifi

 „Yuzma yuz“ badiiy filmi (2010) — ssenariy muallifi

 „Yaxshi niyat odami“ (Rossiya / Oʻzbekiston) hujjatli filmi (2013) — muallifi

 „Mening qizim aqlli qiz“ badiiy filmi (2013) — ssenariy muallifi

 „Muborak Yoʻldoshev“ hujjatli filmi (2014) — ssenariy muallifi

 „Qoʻshchinor“ hujjatli filmi (2014) — muharriri

 

Turkum:Yashayotgan insonlar
Turkum:Oʻzbekistonlik aktrisalar
Turkum:O‘zbekistonlik jurnalist ayollar
Turkum:Oʻzbekistonlik ssenariychilar
Turkum:Oʻzbekistonlik aktrisalar
Turkum:Oʻzbekiston dramaturglari
Turkum:Oʻzbekiston sanʼatshunoslari
Turkum:Oʻzbekiston muharrirlari
Turkum:Oʻzbekiston bosh muharrirlari
Turkum:Oʻzbekiston rejissyorlari
Turkum:Rassomlar
Turkum:Oʻzbekistonlik ayol rassomlar
Turkum:O‘zbekiston kinorejissyorlari
Olimpiya stadioni (London)

Londondagi Olimpiya stadioni ( 2016-yilgacha — Olimpiya stadioni) — Londonda joylashgan koʻp funktsiyali stadion, 2012 yilda Olimpiya va Paralimpiya oʻyinlari doirasidagi ochilish va yopilish marosimlari hamda yengil atletika musobaqalariga mezbonlik qilgan. Sport arenasi Stratford hududidagi Marshgate Lane-da joylashgan. Qurilish maydonchasi 2007 yildan boshlab tayyorlangan va obyekt qurilishi 2008 yil 22 mayda boshlangan. 2012 -yil 5-mayda „Olimpiadaga 2012 soat“ shiori ostida ochilgan.

2013-yil 21-mart kuni Premer-liganing "Vest Xem Yunayted " klubi keyingi 99 yil davomida „Olimpiya“ stadionida uy uchrashuvlarini oʻtkazish huquqini qoʻlga kiritdi 

Stadion dizayn loyihasi " Popyulos " arxitektura byurosi va Ser Piter Kuk tomonidan ishlab chiqilgan va 2007 yil 7 noyabrda taqdim etilgan.
 Boshqa oʻyin 
 Regbi 

2012-yil iyulida Olympic Park Legacy kompaniyasi rdgbi boʻyicha 2015-yilgi jahon chempionatining bir nechta oʻyinlarini Angliyada oʻtkazish uchun ariza topshirdi. 2013-yil 2-mayda Olimpiya stadioni Jahon chempionatining 4 ta baxsini va Bronza finalini oʻz maydonida oʻtkazishi haqida rasman eʼlon qilindi. 2015-yil 29-avgustda regbi ittifoqining birinchi oʻyini boʻlib oʻtdi.
 Sana Competition Mezbon jamoa Hisob Mehmon jamoa Attendance29-avgust 2015-yil 2015 Rugby World Cup Warm-up 27-24 41,03923-sentabr 2015-yil 2015 Rugby World Cup Pool D 38-11 50,62624-sentabr 2015-yil 2015 Rugby World Cup Pool C 58-14 51,8204-oktabr 2015-yil 2015 Rugby World Cup Pool D 16-9 53,1877-oktabr 2015-yil 2015 Rugby World Cup Pool B 64-0 54,65830-oktabr 2015-yil 2015 Rugby World Cup Bronze final 24-13 55,925

 

 Stadion veb-kamerasi — Umumiy koʻrinish )

Turkum:Angliya futbol stadionlari
Turkum:London stadionlari
Turkum:2011-yilda qurilgan stadionlar
Sergey Sharov

Sergey Aleksandrovich Sharov (1945 yil 29-iyunda tug'ilgan, Sverdlovsk, RSFSR, SSSR) — sovet va rus rassomi va haykaltaroshi.

Rossiya Badiiy akademiyasining muxbir aʼzosi (2009).

 Tarjimai holi 
thumb|Moskvaning "Spartak" futbol klubi stadioni oldidagi gladiator figurasi
thumb|Rossiya davlat kutubxonasi oldida Dostoevskiy haykali
thumb|Marina minorasi oldidagi Dmitriy Donskoy haykali (Kolomna Kreml)
thumb|Shoir A.Rudakiyning haykali. Tojikistonning Dushanbe shahrida.
1945-yil 29-iyunda Sverdlovskda tug'ilgan. Moskvada yashaydi va ishlaydi.

1969-yil - Moskva arxitektura institutini tamomlagan.

1969-yildan 1981-yilgacha «Mosproekt- №1» 12-tsexida me'mor(arxitektor) bo'lib ishlagan.

1971-yildan 1978-yilgacha - Moskvadagi K. Marks va F. Engels muzeyi bosh rassom sifatida faoliyat yuritgan.

1978—1984-yillarda MHFning dekorativ-bezash sanʼati kombinati rassom-loyihachisi boʻlgan.

1988-yilda u Moskvadagi birinchi mustaqil MARS badiiy birlashmasining hammuassislaridan biri boʻlgan.

2009-yilda u Arxitektura bo'limi tomonidan Rossiya Badiiy akademiyasi muxbir a'zosi etib saylangan.

 Ijodiy faoliyati 
Asosiy loyihalar va ishlar

 mualliflik guruhlari tarkibida: Kuybishev, Qozon va Frunze shaharlaridagi Lenin muzeylarining ekspozitsiyalarini loyihalash. Moskvadagi Markaziy Lenin muzeyini rekonstruksiya qilish loyihasi;
 haykaltarosh A. I. Rukavishnikov bilan birgalikda - "Dinamo" stadionida L. I. Yashin haykali (1996);
 Moskvadagi F.M.Dostoyevskiy haykali haykaltaroshlik relefi (1997);
 Lujnikidagi A. Samaranch haykali (2001);
 Aleksandr II haykali (2005);
 Shuya shahrida diniy arboblar - qatag'on qurbonlariga bag'ishlangan yodgorlik (2006);
 Kolomnadagi Dmitriy Donskoy haykali (2007);
 Dushanbeda tojik shoiri A. Rudakiy haykali (2008);
 Moskvadagi Imperial Pravoslav Falastin jamiyati asoschisi V. N. Xitrovo haykali (2012);
 Povarskaya ko'chasida S.V. Mixalkov haykali (2014);
 "Spartak" stadioni yonidagi Gladiatorning 25 metrli haykali (2014).

Uhammuallif sifatida A. Borovik yodgorlik lavhasi, yozuvchi L. Leonovga yodgorlik lavhasi. , Armiya generali Govorov haykali ustida, Beskov va Gomel qabr toshlari ustida ish olib bordi.

U "Moskva Kaprichchos" kartinalari, haykaltaroshlik va installyatsiyalar seriyasining muallifi, jurnal grafikasi, kitob illyustratsiyasi, sanoat grafikasi va grafik dizayn bilan shug'ullangan.

1977-yildan 1987-yilgacha mavjud boʻlgan "Yigirmata Moskva rassomi" guruhining a'zosi.

Asarlar Rossiya va xorijdagi muzey kolleksiyalari va shaxsiy kolleksiyalarida taqdim etilgan.

 

 
 

Turkum:Kishilar
Turkum:Yashayotgan insonlar
Turkum:1945-yilda tugʻilganlar
Turkum:29-iyunda tugʻilganlar
Sandra (qoʻshiqchi)

Sandra Ann Lauer (1962-yil 18-mayda tugʻilgan) — Sandra taxallusi bilan mashhur nemis pop-xonandasi. Turmush oʻrtogi va musiqiy hamkori Michael Cretu uning eng mashhur „(I’ll Never Be) Maria Magdalena“ (1985), „In the Heat of the Night“ (1985), „Everlasting Love“ (1987), „Secret Land“ (1988), „Hiroshima“ (1990) and „Donʼt Be Aggressive“ (1992) qoʻshiqlarining prodyuseri. Uning Into a Secret Land (1988) va Close to Seven (1992) albomlari Sandraning tanqidiy eʼtirofiga sazovor boʻldi. 

Yakkaxon karyerasini boshlashdan oldin Sandra Yaponiya va Sovet Ittifoqida juda koʻp muxlislarga ega boʻlgan Arabesque triosining bosh qoʻshiqchisi edi. Bundan tashqari, 1990 va 2001-yillar orasida u Shimoliy Amerika va Buyuk Britaniyada eng yaxshi 10 ta hitga ega boʻlgan juda muvaffaqiyatli Enigma musiqiy loyihasining albom relizlarida ishtirok etdi. Mashhurlik choʻqqisida u hatto dunyoning bir qator mamlakatlarida Madonnadan koʻproq disk sotishga muvaffaq boʻldi. Butun dunyo boʻylab 33 milliondan ortiq disk sotilishi bilan Sandra oʻzining eng muvaffaqiyatli nemis ayol pop-xonandasi sifatida oʻz mavqeini mustahkamladi.

alt=Sandra in 2007|thumb| Sandra 2007-yilda

 Shaxsiy hayoti 
Sandra va Michael Cretu 1988-yil 7-yanvarda turmush qurishdi. 1995-yilning iyul oyida egizak oʻgʻil farzand koʻrishdi. Ular 2007-yilning noyabrida „shaxsiy va kasbiy kelishmovchilik“ sabab ajrashishdi.

Kretu 2009-yilning may oyidan beri Germaniyada yashaydi. Sandra 2010-yilda musiqa prodyuseri Olaf Mengesga turmushga chiqdi 2014-yilda ular ajrashishdi. 

 Diskografiyasi 
 The Long Play (1985)
 Mirrors (1986)
 Into a Secret Land (1988)
 Paintings in Yellow (1990)
 Close to Seven (1992)
 Fading Shades (1995)
 The Wheel of Time (2002)
 The Art of Love (2007)
 Back to Life (2009)
 Stay in Touch (2012)

 Yana qarang 
 Enigma (musiqiy loyiha)

 

 
 Rasmiy veb-sayti

Turkum:Yashayotgan insonlar
Turkum:1962-yilda tugʻilganlar
Turkum:Nemis qoʻshiqchilari
Adam Warlock

Adam Warlock Amerika komikslarida paydo boʻlgan hamda Marvel Comics nashriyoti tomonidan yaratilgan superqahramondir. Ushbu qahramon komiksnavis Stan Lee va rassom Jack Kirby tomonidan yaratilgan.

 Boshqa mediada 
 Will Poulter Marvel kinematografiya koinotidagi Adam Warlock qahramonini jonlantirgan.
 Shuningdek, Poulter Adam Warlock personajini MKKning Galaktika Qoʻriqchilari 3-qism (2023) jonlantirishi kutilyabdi.

 

 
 Adam Warlock Marvel Wiki saytida 

Turkum:Marvel Comics qahramonlari
The Cross of Changes

The Cross of Changes — Enigmaning ikkinchi studiyaviy albomi. Albomning eng mashhur kompozitsiyasi „Return to Innocence“ („Maʼsumlikka qaytish“) boʻlib, u bir nechta filmlarda ishlatilgan. Shuningdek, „Age of Loneliness (Carly’s Song)“ („Yolgʻizlik davri (Karli qoʻshigʻi)“) kompozitsiyasi maxsus oʻzgartirilgan aranjirovkada „Sliver“ filmida „Carly’s Loneliness“ („Karlining yolgʻizligi“) nomi ostida ishlatilgan.

 Qoʻshiqlar roʻyxati 
 „Second Chapter“ (2:16)
 „The Eyes of Truth“ (7:13)
 „Return to Innocence“ (4:17)
 „I Love You…I’ll Kill You“ (8:51)
 „Silent Warrior“ (6:10)
 „The Dream of the Dolphin“ (2:47)
 „Age of Loneliness (Carly’s Song)“ (5:22)
 „Out from the Deep“ (4:53)
 „The Cross of Changes“ (2:23)

 Albom ishtirokchilari 

 Michael Cretu — musiqa va soʻzlarning muallifi, vokal, prodyuser, aranjirovka, dasturlash, asboblar, ovoz muhandisligi
 Sandra Cretu — ayol vokal
 Luiza Stenli — ayol vokal
 Piter Kornelius — gitara
 Jens Gad — gitara
 Andreas Harde („Angel X“) — vokal
 Devid Firestein — soʻzlarning muallifi
 Jam & Spoon — Remikslar
 Iogann Zambriskiy — rassom

 
 The Cross of Changes — Ned Raggett tomonidan AllMusic sharhi
 Uning turli mamlakatlarda chiqarilishi tafsilotlari enigmamusic.com saytida
 Enigmamusic.com saytida ushbu albomdagi qoʻshiqlar soʻzlari

Turkum:Enigma albomlari
Qizil ogohlantirish

Qizil ogohlantirish 2021-yilda katta ekranlarga chiqqan hamda Rawson Marshall Thurber tomonidan suratga olingan jangari va komedik janrdagi AQSh filmidir. Filmda bosh qahramonlarni Dwayne Johnson, Ryan Reynolds va Gal Gadot jonlantirishgan. Bu film Thurber va Johnson oʻrtasidagi Central Intelligence (2016) va Skyscraper (2018) filmlaridan keyin uchinchi birgaliklikda olingan filmdir.

Filmni dastlab Universal Pictures tomonidan 2019-yilning 8-iyulida chiqarish rejalashtirilgandi, biroq 2019-yilning 8-iyulda Netflix filmni tarqatish huquqini sotib oldi. 2021-yilning 5-noyabridan kinoteatrlarda namoyish etildi. Film tanqidchilar tomonidan salbiy qarshilandi.

 Syujeti 
Interpol tomonidan chiqarilgan „qizil bildirgi“ jahon miqyosida qidiruvda boʻlganlarni qoʻlga olish uchun global ogohlantirishdir. FQBning eng yaxshi josusi boʻlmish John Hartley (Johnson) Sarah Black (Gadot) tomonidan amalga oshirilishi kutilayotgan oʻgʻrilikni oldini olish va uni qoʻlga tushirish uchun oʻgʻri Nolan Booth (Reynolds) bilan istar-istamas birlashadi.

 Rollarda 
 Dwayne Johnson — John Hartley
 Ryan Reynolds — Nolan Booth
 Gal Gadot — Sarah Black/Yepiskop
 Chris Diamantopoulos — Sotto Voce
 Ritu Arya — inspektor Urvashi Das
 Ivan Mbakop — Tambwe
 Vincenzo Amato — direktor Gallo
 Rafael Petardi — xavfsizlik boʻyicha rahbar Ricci

 Musiqasi 
2020-yilning 26-fevralida Steve Jablonsky Qizil ogohlantirish filmida bastakor boʻlishini eʼlon qildi. Jablonsky bungacha rejissor Rawson Marshall Thurber bilan Skyscraper (2018) filmida birga ishlagan.

 Reaksiya 
 Kassa yigʻimi 
Netflix tarqatgan filmlarining umumiy kassa yigʻimlari haqida hisobot bermasa-da, sanoat insayderlari Qizil ogohlantirish filmi prokatdagi ilk haftasida $2 million ishlab topganligini taxmin qiladi (kartina 750 ta kinoteatrda namoyish etilgan).

 Tanqid 
Rotten Tomatoes kinotanqid saytida Red Notice haqida 63 ta maqola yigʻilib, ulardan 43 foizi filmni ijobiy baholaydi (oʻrtacha reytingi 4.9/10).

 

 
 

Turkum:2021-yil filmlari
Turkum:AQSh filmlari
Turkum:Ingliz tilidagi filmlar
Turkum:COVID-19 pandemiyasi sababli premyerasi qoldirilgan filmlar
Turkum:AQSh komediya filmlari
Turkum:AQSh jangari filmlari
Lab balzami

thumb|Lab balzamlari

Lab balzami shamoldan qurib qolgan yoki yorilgan lablarni yumshatish hamda gerpesni davolash uchun qoʻllaniladigan vositadir. Lablar uchun balsam tarkibida koʻpincha asal mumi yoki karnauba mumi, kamfora, lanolin, parafin, vazelin va boshqalar boʻladi.

2019-yilda lab balzamlarining dunyo bozoridagi hajmi 660 million dollarni tashkil etdi. Kelgusi besh yil ichida bozor 7,3 % ga oʻsishi prognoz qilinmoqda va 2024-yilda 1010 million dollarga etadi.

 
Mahsulot tarkibiga kiruvchi komponentlarga qarab, lablar uchun balzamning turli xil koʻrinishlari mavjud:
 Lablar uchun UV filtrli balzam. Yozda yoki quyosh faolligi yuqori boʻlgan joylarda (masalan, changʻi kurortlarida) foydalanish kerak.
 Oziqlantiruvchi lab balzami. Undan qishda foydalangan maʼqul.
 Namlantiruvchi lab balzami. Qishda uni qoʻllash lablaringizning yorilishiga olib kelishi mumkin, chunki balzam juda tez soʻriladi.
 Shifobahsh lab balzami. Bu yumshatuvchi va antiseptik taʼsirga ega.
 Tarkibida tabiiy yogʻlar boʻlgan lab balzami. Bunday mahsulotning tarkibida kunjut moyi, babassu yogʻi, E va A vitaminlari boʻlishi mumkin, ular lablarning qurishini va yorilishini oldini oladi.

 Ishlab chiqarish texnologiyasi 
Lab balzamini ishlab chiqarish bosqichlari quyidagilarni oʻz ichiga oladi:
 Xom ashyoni sifat koʻrsatkichlari boʻyicha tekshirish (kosmetika uchun qatʼiy xavfsizlik parametrlari oʻrnatiladi)
 Komponentlarni dozalash, eritish, aralashtirish (maxsus jihozlar va shartlar yordamida)
 Massani vakuumda qayta ishlash (pufakchalardan xalos qilish)
 Aralashmaning kristallanishi (ikki kun ichida sodir boʻladi)
 Erish
 Shakllantirish (balzamning umumiy massasini boʻlaklarga boʻlish, ularga kerakli shaklni berish)
 Qadoqlash (mahsulotni qutiga joylashtirish)

 

Turkum:Moda
Mahfurat Hushvaqtova

Xushvaqtova Mahfurat Jabborovna (tugʻ. 1973-yil 23-sentyabr, Qarshi, Oʻzbekiston SSR) — oʻzbek shifokori va davlat arbobi, 2020-yildan „Adolat“ sotsial-demokratik partiyasidan IV chaqiriq Oʻzbekiston Respublikasi Oliy Majlisi Qonunchilik palatasi deputati. Byudjet va iqtisodiy islohotlar qoʻmitasi aʼzosi. Qashqadaryo viloyati „Ona va bola“ skrining markazi bosh vrachi.

 Biografiya 
Mahfurat Jabborovna 1973-yil 23-aprelda Qarshi shahrida tugʻilgan. 1997-yilda Samarqand davlat tibbiyot institutini „Umumiy tibbiyot“ mutaxassisligi boʻyicha tamomlagan.

 Martaba 
Mehnat faoliyatini 1997-yilda Qashqadaryo viloyatidagi tugʻruqxonada ordinator sifatida boshlagan. Keyin 1998-2004-yillarda Qarshi shahridagi 2-sonli poliklinikada akusher-ginekolog boʻlib ishlagan. 2004-2009-yillarda oila va nikoh boʻlimi mudiri. Keyingi yillarda Mahfurat Qarshi shahar tibbiyot birlashmasi ona va bola salomatligini muhofaza qilish boʻyicha mudir oʻrinbosari, 2009-2017-yillarda esa Qashqadaryo viloyati davolash diagnostika markazi ginekologiya boʻlimi mudiri va akusher-ginekologi boʻlgan.

Hushvaqtova 2017-yildan Qashqadaryo viloyati „Ona va bola“ skrining markazi bosh shifokori lavozimida ishlab kelmoqdahttps://lex.uz/docs/5108684.

2020-yildan boshlab Oliy Majlis Qonunchilik palatasi deputati. „Adolat“ sotsial-demokratik partiyasi fraksiyasi aʼzosi. Shuningdek, byudjet va iqtisodiy islohotlar qoʻmitasi aʼzosi.

 

Turkum:Oʻzbekiston Respublikasi Oliy Majlisining deputatlari
Turkum:Kishilar
Turkum:Yashayotgan insonlar
Turkum:Samarqand davlat tibbiyot universiteti bitiruvchilari
Erkin Roʻziyev (siyosatchi)

Erkin Maxmudovich Roʻziyev (tugʻ.1947-yil, Toshkent viloyati, Oʻzbekiston SSR — 2020-yil 22-avgust) — oʻzbek muhandisi va davlat arbobi, Toshkent viloyati hokimi (1995-yil 9-yanvar — 1998-yil 9-noyabr), Samarqand viloyati hokimi (1992-yil 9-noyabr — 2001-yil 11-sentyabr), Oʻzbekiston Respublikasi Oliy Majlisining I chaqiriq deputati (1998-2000-yillar fevral).

 Biografiyasi 
Erkin Roʻziyev 1947-yil Toshkent viloyatida tugiʼlgan. Roʻziyev Toshkent Oliy partiya maktabini va Toshkent Iqtisodiyot universitetini tamomlagan. 

 Martaba 
Mehnat faoliyatini 1964-yilda avtobazada tokarlikdan boshlagan. Soʻngra “Bekobodgaz” trestida chilangar, marten sexida ishchi, poʻlat erituvchi yordamchisi va Oʻzbekiston metallurgiya kombinatida muhandis boʻlib ishlagan. Besh yil davomida u partiya ishiga rahbarlik qildi.

1990-yilda xalq deputatlari Bekobod shahar Kengashi raisi, soʻng Toshkent viloyati ijroiya qoʻmitasi raisi lavozimlarida ishlagan. 1991-1992-yillarda Oʻzbekiston Xalq demokratik partiyasi Toshkent viloyat kengashi birinchi kotibi , soʻngra Oʻzbekiston Prezidenti huzuridagi Davlat nazorati qoʻmitasining Toshkent viloyati boʻyicha boʻlimi mudiri lavozimlarida ishlagan. 1992-yil oktyabr oyida Bekobod shahri hokimi etib tayinlandi. 1993-yil 9-dekabrda esa Toshkent viloyati hokimining birinchi oʻrinbosari etib tayinlandi.

1995-yil 9-yanvarda Toshkent viloyati hokimi etib tayinlandiУказ Президента Республики Узбекистан «О назначении Э. М. Рузива хокимом Ташкентской области» // Народное слово : газета. — 1995. — 10 января (вып. 1017, № 7). — С. 2.. 1998-yil 9-noyabrdan 2001-yil 11-sentyabrgacha Samarqand viloyati hokimi lavozimida ishlagan.

1998-yil fevral oyida Oʻzbekiston Respublikasi Oliy Majlisining 1-chaqiriq deputatlari Toshkent viloyat Kengashi deputati etib saylangan.

Erkin Roʻziyev 2020-yil 22-avgustda vafot etdi.

 

Turkum:Oʻzbekiston Respublikasi Oliy Majlisining deputatlari
Turkum:Toshkent viloyatining hokimlari
Turkum:2020-yilda vafot etganlar
Turkum:22-avgustda vafot etganlar
Turkum:Kishilar
Turkum:1947-yilda tugʻilganlar
Oʻzbekistondagi lezginlar

Oʻzbekistondagi lezginlar — Oʻzbekistondagi kam sonli milliy jamoalardan biridir. 2009-yilda uning soni 4,3 ming kishiga baholanganНациональный состав населения Узбекистана по оценкам Joshuaproject.

SSSR aholini roʻyxatga olish maʼlumotlariga koʻra Oʻzbekistondagi lezgilar sonining dinamikasi:
 192619391959197019791989 329 749 716 1598 2049 3071

Mustaqil Oʻzbekistonda hech qachon aholini roʻyxatga olish oʻtkazilmagan.

XVIII asr oʻrtalarida Oʻzbekistondagi lezginlar haqida soʻz “Gulpan-ul-muluk” manbasida uchraydi, unda lezginlarning katta guruhining Buxoro va Xiva xonliklarida qoʻshinlar tarkibida boʻlganligi haqida xabar beriladi.

XIX asr oxiri — XX asr boshlarida Buxoro dahalaridan biri “Lazgiho” (“Lazgilar”) deb atalgan, garchi bu dahada lezginlar yashamas edi.

XIX asr oxiri — XX asr boshlarida Oʻrta Osiyo temir yoʻli qurilishida lezginlar ishtirok etgan (temir yoʻlning Samarqand qismida jami 330 nafar lezgin ishlagan). Samarqandda keyinchalik mashhur lazgin shoiri Sulaymon Stalskiy bir muddat mahalliy temir yoʻl deposida ishlagan.

 Adabiyot 
 Ильхамов А. Этнический атлас Узбекистана. Институт «Открытое общество», 2002. 163 c.

 Izohlar
Podshoh oyim

Podshoh oyim (Oyposhshoh oyim, Oyposhsha bibi) — ashtarxoniylar oʻzbek sulolasi malikasi. Buxoro xonligi hukmdori Nadr Muhammadxonning (1642—1645) xotini. Buxoro xonligining hukmdorlari — Abdulazizxon va Subhonqulixonlarning onasi hamda Mangʻitlar oʻzbek sulolasi vakillarining amir Haydardan (1800—1826) boshlab barcha Buxoro amirligi hukmdorlarining bibikalonidir. Joʻybori kalon madrasasining donatori. "Oyposhshoh oyim", "Oyposhsha bibi" nomlari bilan ham mashhur boʻlgan.

Malika tarixiy da „Zamon Xadichasi“, „Davron Fotimasi“ nomlari bilan ham ulugʻlangan.

 Kelib chiqishi 
Podshoh oyim taxminan 1607-yillarda Buxoroda tugʻilgan. Ota tomondan Joʻyboriylar va ona tarafdan Ashtarxoniylar naslidan edi. Uning otasi Abdurahimxoja joʻyboriylardan Xoja Kalonxojaning (Nosiriddinxoja Saʼdning) 2-oʻgʻli, onasi Bibijon xonim esa, ashtarxoniy Jonibekxonning qizi edi.

 Hayoti 
Podshoh oyim voyaga yetgach ashtarxoniylardan Nadr Muhammadxonga turmushga chiqadi. Ulardan Abdulazizxon va Subhonqulixonlar dunyoga keladi. Malika nihoyatda maʼrifatli, taqvoli ayol edi. Uning tarix oldidagi xizmatlari hali yetarli tadqiq etilmagan.

Sayyidlar avlodidan boʻlgan Shamsiyabonuning Din Muhammadxonga va Podshoh oyimning Nadr Muhammadxonga turmushga chiqishi sababdan muarrixlar Ashtarxoniylar va Mangʻit hukmdorlarini ham Chingiziy, ham sayyidlar naslidan deb qarashadi.

 Bunyodkorlik ishlari 
thumb|right|Joʻybori kalon madrasasi — Oʻzbekiston musulmonlari idorasiga qarashli ayol-qizlar oʻrta maxsus islom bilim yurti

1671-yili Buxoro qalʼasidan tashqarida, Joʻybor mavzesida Podshoh oyim mablagʻlari evaziga Joʻybori kalon madrasasi bunyod etilgan. U Buxorodagi eng nufuzli va dovruqli madrasalardan hisoblanib, "Oyposhsha oyim" madrasasi deb ham nomlangan. Sovetlar davrida madrasa faoliyati toʻxtatilib, undan turli maqsadlarda foydalanilgan. Madrasada 1992-yildan buyon Oʻzbekiston musulmonlari idorasiga qarashli ayol-qizlar oʻrta maxsus islom bilim yurti oʻz faoliyatini olib boryapti.

 Oʻlimi va nomining abadiylashtirish 
thumb|right|Chor Bakr meʼmoriy majmuasidagi xaziralardan birining koʻrinishi
Podshoh oyim 1675/76-yilda olamdan oʻtadi. Qabri Chor Bakr meʼmoriy majmuasida saqlanib qolgan. Tepasiga qora marmartosh qoʻyilgan. Uning qabri joylashgan ziyoratgoh hozir Poshsha oyim dahmasi deb ataladi. U "Podshooyim xazirasi" nomi ostida davlat himoyasiga olingan, Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Bu yerda uning yana bir qancha yaqinlari dafn etilgan.

 
Sharhlar

 

 
 
 

Turkum:Ashtarxoniylar
Turkum:Madrasa asoschilari
Pulsoksimetr

thumb|right
thumb|right

Pulsoksimetr  — kapillyar qonning kislorod bilan toʻyinganligini invaziv boʻlmagan uslubda oʻlchaydigan tibbiy asbob.

Pulsoksimetrning zamonaviy versiyasi Takuo Aoyagi tomonidan 1974-yilda Yaponiyaning Nihon Kohden kompaniyasi uchun ishlab chiqilgan.

 Ishlash prinsipi 
Pulsoksimetr — bu kislorodli qon foizini koʻrsatadigan qulay noinvaziv oʻlchash moslamasidir. Aniqroq aytganda, u oksigemoglobindagi arterial gemoglobinning (qondagi kislorod tashuvchi oqsil) foiz miqdorini koʻrsatadi. Oʻpka kasalligi boʻlmagan bemorlar uchun odatda qabul qilinadigan diapazonlar 95-99 foizni tashkil qiladi.
Odatdagi pulsoksimetrda fotodiodga qaratib joylashtirilgan, impulslar yuboruvchi bir juft kichik yorugʻlik diodlari (LED) boʻlgan mikroprotsessordan foydalaniladi. Odatda, qurilma yuzaki qon aylanishi mavjud boʻlgan joyga, masalan, barmoq yoki quloq sohasida qoʻllanadi. Bir yoruglik diodining toʻlqin uzunligi 660 nm (qizil), ikkinchisi esa 940 nm (infraqizil) toʻlqin uzunligiga ega.

Ushbu toʻlqin uzunliklarida yorugʻlikning yutilishi kislorodga toʻyingan hamda kislorodsiz qon uchun sezilarli darajada farq qiladi:
 Oksidlangan gemoglobin koʻproq infraqizil nurlanishni oʻzlashtiradi va koʻproq qizil nurni uzatadi — 940 nm.
 Kislorodsiz gemoglobin koʻproq qizil nurni oʻzlashtiradi va koʻproq infraqizil nurlanishni uzatadi — 660 nm.

 Cheklovlar 
 Pulsoksimetr gemoglobin qaysi molekula bilan bogʻlanganligini aniqlashga imkon bermaydi, shuning uchun uni is gazi bilan zaharlanishda ishlatmaslik kerak;
 Qurilmaning oʻlchov aniqligiga gipotoniya, past tana harorati, jismoniy faollik taʼsir qiladi;
 Qondagi metilen koʻki moddasi natijalarni buzib koʻrsatib, qiymatlarni pasaytirishi mumkin;
 Qora, koʻk va yashil tirnoq laklari qurilmaning toʻlqin uzunligiga taʼsir qiladi.

 

Turkum:Tibbiyot
Oʻzbekistondagi ukrainlar

Oʻzbekistondagi ukrainlar  — Oʻzbekistondagi milliy hamjamiyatlardan biri boʻlib, bir necha tarixiy davrlar ichida shakllangan. 2010-yil holatiga koʻra, Oʻzbekistondagi ukrainaliklar soni taxminan 86 ming kishini tashkil qiladi.

 Miqdoriy va ijtimoiy tarkibi 
Etnik ukrainlarning ixcham yashash joylari: Toshkent shahri (38 313 kishi), Toshkent (13 005 kishi), Samarqand (8 949 kishi), Fargʻona (5 671 kishi) va Buxoro (2795 kishi) viloyatlari.

Oʻzbekistondagi ukrain hamjamiyatining tarkibi ancha xilma-xil boʻlib, siyosiy, jamoat arboblari, tadbirkorlar, olimlar, sanʼat arboblarini oʻz ichiga oladi. Ularning aksariyati pensiya yoshidagilardir.

 Xorijiy ukrainlarning jamoat tashkilotlari va ularning maqomi 
Oʻzbekiston Respublikasida 6 ta Ukraina madaniyat markazlari rasmiy roʻyxatga olingan:

 2001-yilda Toshkent shahrida tashkil etilgan „Slavutich“ respublika ukrain madaniyat markazi. U Oʻzbekiston Respublikasining barcha ukrain madaniyat markazlarini birlashtiradi va faoliyatini muvofiqlashtiradi.

 „Slavutich“ Respublika ukrain madaniyat markazi Toshkent viloyati boʻlimi. 2002-yilda tashkil etilgan.

3. Yangiyoʻl shahar „Nadezhda“ Ukraina madaniyat markazi. 1999-yilda tashkil etilgan.

4. „Slavutich“ Respublika ukrain madaniyat markazi Olmaliq shahar filiali. 2003-yilda tashkil etilgan.

5. „Slavutich“ Respublika ukrain madaniyat markazi Nukus shahar filiali. 2005-yilda tashkil etilgan.

6. „Slavutich“ Respublika ukrain madaniyat markazi „Mechta“ Navoiy viloyati filiali. 2005-yilda tashkil etilgan.

 Taniqli shaxslar 
 Oksana Nechitaylo (1984) — asli ukrainalik oʻzbek qoʻshiqchisi, „Soʻgʻdiyona“ nomi bilan mashhur;
 Boris Beder (1908-1989) — Oʻzbekistonda xizmat koʻrsatgan geolog, Toshkent mineral suvining kashfiyotchisi;
 Konstantin Bondarev (1972) — ukrainalik siyosatchi. Ukraina xalq deputati. „Batkivshchina“ partiyasining aʼzosi;
 Aleksey Golubenko (1923-2001) — Ulugʻ Vatan urushi qatnashchisi, Sovet Ittifoqi Qahramoni;
 Viktor Karpenko (1977) — oʻzbekistonlik futbolchi;
 Valentin Kovalenko (1975) — oʻzbekistonlik futbol hakami;
 Vladimir Kozak (1993) — oʻzbekistonlik futbolchi, Oʻzbekiston milliy futbol terma jamoasi aʼzosi.
 Yegor Krimets (1992) — oʻzbekistonlik futbolchi, Oʻzbekiston milliy futbol terma jamoasi aʼzosi.

 

Turkum:Oʻzbekistondagi etnik guruhlar
Gabriel Fernandezning oʻldirilishi

Gabriel Daniel Fernándes (2005-yil 20-fevral — 2013-yil 24-may) Kaliforniyaning Palmyle shahrida yashovchi sakkiz yoshli bola boʻlib, u bir necha oy davomida zoʻravonlik va qiynoqqa solingan va oxir-oqibat 2013-yil 22-may kuni oʻzining halokatli kaltaklanishi bilan yakunlangan. Bu ikki kundan keyin uning oʻlimiga olib keldi. Uning onasi Pearl Fernandez va uning sevgilisi Isauro Aguirre qiynoqlarning alohida holatlari bilan birinchi darajali qotillikda ayblanib, sudlangan. Pearl Fernandez umrbod qamoq jazosiga, Isauro Aguirre esa oʻlimga hukm qilindi.

 Zoʻravonlik va qotillik 
Pearl Fernandez va Isauro Aguirrening uyida boʻlgan sakkiz oy davomida Gabriel Fernandez muntazam ravishda yomon munosabatda boʻlgan va qiynoqqa solingan. Suiisteʼmol qilish suyaklarning sinishiga olib keladigan muntazam jismoniy zarbalarni oʻz ichiga oladi; mushuk axlati va axlatini, oʻz qusuqlarini va buzilgan yoki muddati oʻtgan ovqatni eyishga majbur qilish; sigaretalar bilan kuyish; BB toʻpponchasi bilan tananing turli joylariga, shu jumladan yuz va payiga oʻq otish; qalampir seping; ayollar odatda kiyadigan kiyimlarni kiyishga, kichkina shkafda bogʻlab, ogʻzini bogʻlab uxlashga, muzdek sovuq vannalar olishga majbur boʻladilar. Fernandezning akalarining soʻzlariga koʻra, Fernandez zoʻravonlikka uchraganida, uning onasi va oʻgay otasi kulishardi. Maʼlumotlarga koʻra, Agirre Fernandezga yomon munosabatda boʻlgan, chunki u gey ekanligiga ishongan. Zoʻravonlik va qiynoqlar Fernandezning akalariga tarqalmadi.
thumb|upright=0.8|Gabriel Fernandez vafot etgan Los Angelesdagi bolalar shifoxonasi.
 Oʻlim 
2013-yil 22-may kuni Pearl Fernandez 9-1-1 raqamiga qoʻngʻiroq qilib, oʻgʻli Gabriel Fernandez nafas olmayotgani haqida xabar berdi. Fernandez oʻyinchoqlarini tozalay olmagani uchun onasi va Agirre tomonidan kaltaklangan edi. Birinchi qutqaruvchilar yetib kelganlarida, uni yerda bir qancha jarohatlar bilan yalangʻoch holda topishdi. Agirre ularga Fernandezning „gey“ ekanligini tushuntirdi, garchi maʼlumotlar ahamiyatsiz edi. Feldsherlar uni kasalxonaga olib borishdi, u yerda shifokorlar uning miyasi oʻlgan deb eʼlon qilishdi. U ikki kundan keyin, 2013-yil 24-mayda Los-Anjeles bolalar kasalxonasida vafot etdi. U sakkiz yoshida vafot etdi va rasmiy otopsi shuni koʻrsatdiki, u pichoqlash, tashlab ketish va ommaviy toʻyib ovqatlanmaslik bilan ogʻir travmadan vafot etgan.
 

Turkum:2005-yilda tugʻilganlar
Turkum:2013-yilda vafot etganlar
Daxmai shohon (Buxoro)

Daxmai shohon (Shohlar daxmasi, Podshohlar xilxonasi) — meʼmoriy yodgorlik. Temuriylar, Shayboniylar va Ashtarxoniylar sulolalari vakillari dafn etilgan daxmalardan tashkil topgan xilxona. Oʻzbekistonning Buxoro viloyati Kogon tumani Qasri Orifon qishlogʻidagi Bahouddin Naqshband majmuasida joylashgan.

Daxmai shohon "Raravi daroz" nomli uzun yoʻlak boʻylab joylashgan, toʻrtburchak tarhli, 2,5 metr balandlikda, usti kulrang marmarlar bilan qoplangan. Marmardagi tokchalar, ustunchalar, bezaklar, naqshlarning baʼzida yozuvlar bilan uygʻun holda uchrashi marmar oʻymakorligi va xattotlik sanʼatining oʻziga xos namunalaridir.

Daxmai shohon sufa shaklida baland koʻtarilgan 6 ta daxmalardan tashkil topgan. Daxmalar katta gʻishtin parallel koʻrinishida boʻlib, bezakli marmar bilan qoplangan. Ustidagi qabrtoshlar yuzasiga bitilgan Qurʼon oyatlari, tarixiy ismlar va sanalar, sanʼatkorona bezaklari hamda oʻziga xos, betakror meʼmoriy shakli bilan diqqatga sazovordir.

Daxmai shohondagi "Temuriy sultonlar daxmalari", "Shayboniylar daxmasi", "Abdullaxon II daxmasi", "Imomqulixon daxmasi", "Subhonqulixon daxmasi", "Podsho Oyim daxmasi", "Ubaydullaxon II daxmasi" har biri alohida nom ostida Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan — davlat himoyasiga olingan.

 Temuriylar sulolasiga tegishli daxmalar 
Daxmai shohon tadqiq etilishi natijasida unda XV asrga va Temuriylarga tegishli daxmalar aniqlangan.

 Shayboniylar sulolasiga tegishli daxmalar 
Daxmai shohon tadqiq etilishi natijasida unda XVI asrga va Abdullaxon IIga tegishli "Abdullaxon daxmasi" aniqlangan.

 Ashtarxoniylar sulolasiga tegishli daxmalar 
Daxmai shohon tadqiq etilishi natijasida 1690-yillarda Subhonqulixon va uning xotini Sitorai Mohi xossa tomonidan 3 ta daxma ("Subhonqulixon daxmasi", "Ubaydullaxon daxmasi", "Podsho Oyim daxmasi") qurilganligi; daxmalarda Imomqulixon va Nadr devonbegilarning nomlari ham bitilganligi aniqlangan.

ga koʻra, Abulfayzxon ham shu yerda dafn etilgan.

Subhonqulixon va Ubaydullaxon daxmalarining tarxi bir-birini takrorlaydi. Ularning janubiy qismida qubbasimon koridor-vestibul, uning tomida tuynuklar, shimoliy devorida esa qubbasimon daxmalarga olib kiruvchi eshiklar joylashgan.

Ayollar daxmasi — bir-biri bilan qiya gumbazli xochsimon shakllar koʻrinishidagi keng tuynuklar orqali tutashtirilgan 6 ta xonadan iborat. Xonalardan birining tepasi zinapoyali vestibul hisoblanadi.

 

 
 
 
 

Turkum:Buxoro viloyati yodgorliklari